Държавен вестник, бр. 55, 2020 г., стр. 53

БРОЙ  55	
Д Ъ Р Ж А В Е Н  В Е С Т Н И К 	
СТР.  53  
на; БНЕБ – ЕАД, публикува текста на банко­
вата гаранция и условията за приемливост на 
своята интернет страница в Инструкция № 3 
„Предоставяне на банкова гаранция“; сумите 
по предоставените банкови гаранции не се 
вземат предвид при определяне на размера 
на наличното обезпечение през последните 
15 (петнадесет) работни дни преди изтичане 
на срока на валидност на съответната банко­
ва гаранция, в случай че не е предоставена 
банкова гаранция с нов срок на валидност;
2. паричен депозит, внесен по сметка, посо­
чена от БНЕБ – ЕАД, в левове; БНЕБ – ЕАД, 
не дължи лихви по внесени от търговски 
участници суми;
3. комбинация от банкова гаранция по т. 1 
и паричен депозит по т. 2.
Чл. 217. Търговските участници, избрали 
форма на обезпечение банкова гаранция по 
чл. 216, т. 1, се задължават:
1. да заплатят всички разходи по предос­
тавянето є както в банката издател, така и в 
банката на бенефициента, включително, но 
не само, таксите и комисионите за авизиране 
на банкови гаранции при представянето им 
чрез посредничеството на обслужващата/ите 
банка/и; банката, издател на банковите гаран­
ции, следва изрично да посочи към авизира­
щата банка на бенефициента, че комисионите 
за авизиране са за сметка на наредителя и са 
по договаряне;
2. да предоставят нова банкова гаранция 
за следващия дванадесетмесечен период в 
срок най-късно до 15 (петнадесет) работни 
дни преди изтичането на срока на наличната 
банкова гаранция;
3. да заявят желаното разпределение на 
стойността на банковата гаранция между па­
зарните сегменти с изпращане на заявление по 
образец, публикувано на интернет страницата 
на оператора.
Чл. 218. Търговските участници, избрали 
форма на обезпечение паричен депозит по 
чл. 216, т. 2:
1. се задължават да посочат в платежно­
то нареждане пазарния сегмент, към който 
следва да се насочи обезпечението, или точно 
разпределение на сумата по платежното на­
реждане между пазарни сегменти „В рамките 
на деня“ и „Ден напред“ и пазарен сегмент 
„Двустранни договори“ в случаите, когато 
сумата е предназначена за повече от един 
пазарен сегмент;
2. при липса на пояснение съгласно горното 
изискване операторът ще разпредели сумата 
поравно между пазарни сегменти „В рамки­
те на деня“/„Ден напред“ и пазарен сегмент 
„Двустранни договори“.
Раздел III
Налично обезпечение
Чл. 219. Наличното обезпечение се фор­
мира от пълната стойност на предоставеното 
обезпечение съгласно чл. 216.
Чл. 220. Наличното обезпечение се акту­
ализира в следните случаи:
1. при получаване на паричен депозит по 
банковата сметка съгласно чл. 216, т. 2, като 
актуализацията се извършва всеки работен 
ден на всеки кръгъл час от 08,00 ч. до 16,00 ч.;
2. при промяна на стойността на пре-
доставена/и банкова/и гаранция/и, като ак­
туализацията се извършва в срок до края на 
следващия работен ден след получаване на 
потвърждение от банката – издател на бан­
ковата гаранция, при повишаване сумата на 
гаранцията и незабавно – при понижаване 
сумата на гаранцията;
3. при получаване на заявление за частич­
но освобождаване на обезпечение съгласно 
чл. 222, т. 1, като актуализацията се извършва 
в срок до края на следващия работен ден;
4. при прилагане на хипотезите на чл. 214 
от страна на БНЕБ – ЕАД.
Раздел IV
Освобождаване на обезпечение
Чл. 221. Налично обезпечение на търговски 
участник се освобождава при прекратяване 
на регистрацията на борсовия пазар в срок 
от 10 (десет) работни дни след датата на пре­
кратяване договора за участие, при условие 
че търговският участник няма финансови 
задължения към БНЕБ – ЕАД. При наличие 
на изискуеми финансови задължения към 
оператора наличното обезпечение се усвоява 
до размера на дължимото, като останалата 
сума се освобождава от оператора в полза на 
търговския участник.
Чл. 222. (1) Частично освобождаване на 
налично обезпечение се извършва в срок до 
5 (пет) работни дни:
1. при писмено заявление от съответния 
търговски участник в съответствие с обра­
зец, публикуван на интернет страницата на 
БНЕБ – ЕАД;
2. до размера на свободното обезпечение.
(2) При наличие на финансови задълже­
ния към оператора освободената сума се 
пренасочва автоматично за погасяването им, 
като се освобождава единствено размерът на 
остатъчната сума.
Раздел V
Минимално обезпечение
Чл. 223. БНЕБ – ЕАД, изисква минимално 
обезпечение от всички търговски участници, 
регистрирани на борсовия пазар на електри­
ческа енергия.
Чл. 224. (1) Размерът на минимално обез­
печение е определен съгласно Тарифата за 
таксите, публикувана на интернет страницата 
на БНЕБ – ЕАД. Търговският участник се 
задължава да предостави минимално обез­
печение за съответния пазарен сегмент при 
подписване на договора за участие.
(2) При регистрацията на търговския 
участник и за времето, в което той е със 
статус „активен“ за пазарни сегменти „В рам-